AAV บินสูง! บวกกว่า 3% โบรกฯ ชูเป้า 8.40 บ.
AAV บินสูง! บวกกว่า 3% โบรกฯ ชูเป้า 8.40 บ. ล่าสุด ณ เวลา 11.04 น. ราคาอยู่ที่ 6.70บาท บวก 0.20 บาท หรือ 3.08% สูงสุดที่ 6.75 บาท ต่ำสุดที่ 6.50 บาท มูลค่าซื้อขายที่ 389.17ล้านบาท
24 ม.ค. 2560

ผู้สื่อข่าวรายงานว่า ราคาหุ้นบริษัท เอเชีย เอวิเอชั่น จำกัด (มหาชน) หรือ AAV ณ เวลา 11.04 น. ราคาอยู่ที่ 6.70บาท บวก 0.20 บาท หรือ 3.08% สูงสุดที่ 6.75 บาท ต่ำสุดที่ 6.50 บาท มูลค่าซื้อขายที่ 389.17ล้านบาท ขณะที่ดัชนีตลาดหุ้นไทยโดยรวมบวก 0.50%

บล.บัวหลวง ระบุในบทวิเคราะห์ ว่า AAV เชื่อว่ามาตรการปราบทัวร์ศูนย์เหรียญของภาครัฐทำให้เกิดผลกระทบต่อจำนวนนักท่องเที่ยวแต่ได้ทำจุดต่ำสุดไปแล้วในเดือน พ.ย. และเริ่มฟื้นตัวในเดือน ธ.ค. โดยตัวเลขตั้งแต่เดือน ก.ย. +0.5%, พ.ย. -4.4% และ เดือน ธ.ค. -0.6% (เริ่มมาตรการปลาย ส.ค.) ทำให้ภาพรวมตัวเลขนักท่องเที่ยวในไตรมาส 4/59ลดลง 1.5% เทียบช่วงเดียวกันของปีก่อน และ 6.7% เทียบไตรมาสก่อนหน้า
อย่างไรก็ตามคาดว่าตัวเลขผู้โดยสารของ Thai Air Asia จะยังคงเติบโตได้ เทียบช่วงเดียวกันของปีก่อน โดยคาดตัวเลขในเดือน ต.ค.-พ.ย. จะเติบโตได้ 10% เทียบช่วงเดียวกันของปีก่อน และประเมินตัวเลขในเดือน ธ.ค. จะเติบโตได้ดีกว่า จากข้างต้นประเมินกำไรหลักของ AAV จะเติบโตได้ดี เทียบช่วงเดียวกันของปีก่อน แต่ปรับตัวลดลง เทียบไตรมาสก่อนหน้า ยังคงคำแนะนำ ซื้อ ที่ราคาเป้าหมาย 8.40 บาท